Missatge: Obro aquest fil per tal que posem qualsevol referència al nostre país o a la llengua que ens hàgim trobat mentre juguem a qualsevol videojoc. Començo:Grand Theft Auto Vice City.Tot adolescent català a principis dels 2000 es va sorprendre que a l'entrar en una cafeteria del barri de Little Habana et trobaves amb un cartell en català on hi posa "Que bo es el pollastre. CONDIMENT VEGETAL"The Elder Scrolls IV: Oblivion.Explorant els vastos boscos de Cyrodiil, et pots trobar el Fort FarragutUna referència al militar estatunidenc David Farragut fill d'un militar menorquí?The Wheelman.Un Grand Theft Auto ambientat a Barcelona protagonitzat per Vin Disel. Què més pot sortir malament?Aquí el teniu suposadament a Plaça Catalunya.Aquí us deixo un vídeo amb les frases que diuen els vianants a l'estil GTA i combats contra els Mossos. Sublim https://www.youtube.com/watch?v=monSevvuUkI&t=9s
Emocions: anticipation
no emotion
joy

Resposta: Les dues primeres imatges no es veuen.Jo només he vist referències a Catalunya a jocs d'estratègia en jocs on surten centenars de països. En concret:- Age of Empires 2, la campanya del Cid. El comte de Barcelona és l'enemic principal de la campanya, no han creat la civilització catalana i el fan de civilització franca. També surten algunes ciutats com València o "Lerida", amb el nom castellà en la versió en anglès, i curiosament situada al sud de València.- Crusader Kings 2, pots jugar amb qualsevol comte català, els "ducs de Barcelona, València i Mallorca" o els "reis d'Aragó". No hi ha res d'especial pel nostre país. És el mateix que jugar amb qualsevol altre territori d'Europa, Àfrica del Nord i Orient Mitjà. Curiosament els catalans els feien molt lletjos i amb un pedaç es va millorar una mica.- EU2, EU3, EU4... hi ha la Corona d'Aragó com a país inicial i Catalunya com a país que es pot crear a base de revolta. Curiosament a l'EU2 hi havia un "mapa de fantasia" amb només 8 països, i un d'ells era Catalunya. Lamentablement la base històrica és terrible, hi ha mil errors, falten coses importants, la corona d'Aragó desapareix de seguida i ni tan sols apareix Catalunya durant la Guerra dels Segadors.
Emocions: sadness, disgust, distrust